cyanic-selkie/wikianc huggingface dataset:
Marcelo Valle Silveira Mello
Marcelo Valle Silveira Mello (Brasília, 9. august 1985) er en brasiliansk sikkerhetshacker. Han ble arrestert i 2018 under Operação Bravata for å ha tilskrevet vold. Han soner for tiden en fengsel på 41 år.
En tidligere IT-student, Marcelo har oppmuntret til voldelige handlinger og publisering av bilder av drap og pedofili siden 2005, da han var aktiv i det sosiale nettverket Orkut. I 2009 ble han den første brasilianeren som svarte for rasismekriminalitet på internett. Han var angivelig i kontakt med Welligton Menezes de Oliveira, som i 2011 drepte 12 barn på Tasso da Silveira kommunale skole, i Realengo, Rio de Janeiro. Han ble opprinnelig arrestert i 2012, løslatt i 2013 og varetektsfengslet igjen i 2018, da han bodde i Curitiba. Han truet og angrep i flere år den argentinske Dolores Aronovich, en professor ved Federal University of Ceará som har en doktorgrad på engelsk og tilbrakte år med å fordømme Marcelos praksis. Handlingene til Dolores, kjent som Lola, inspirerte lov 13.642 / 2018, sanksjonerte i fjor, og ga det føderale politiet fullmakt til å undersøke misogyny på internett.
Spidergawd (album)
Spidergawd er et musikkalbum med Spidergawd. Albumet ble utgitt den 31. januar 2014.
Egen inngang
Egen inngang (svensk: ) er en svensk dramafilm fra 1956 i regi av Hasse Ekman. Filmen er basert på den norske forfatteren Sigurd Hoels roman En dag i oktober, som utkom i 1931. Handlingen har i Ekmans film blitt forflyttet fra Oslo til Stockholm samt til filmens samtid.
Handling
Det ser ut til å være en helt vanlig dag i oktober. Marianne Stenman har siden hun ble separert fra sin mann for et halvt år tilbake bodd i et rom med egen inngang på Kavallerigatan 27 i Stockholm. For Marianne er det ikke en vanlig dag, for når vi møter henne har hun bare seks timer igjen å leve.
Dosent Arvid Stenman kommer for å besøke sin hustru. En stund senere påtreffes Marianne bevisstløs i sin leilighet. Sladderen i trappeoppgangen settes umiddelbart i gang. Filmen legger et puslespill med disse Mariannes siste seks timer: Hvem traff hun? Hvorfor døde hun? Hvem er det som har skrevet hatord på hennes dør?
Hemså kraftverk
Det er et elvekraftverk som utnytter et fall på 190 meter i Hemsåi.
Installert effekt er 1,7 MW fra en peltonturbin. Årsproduksjon er 5,5 GWh.
Tássia Carcavalli
Tássia Carcavalli (født 31. mai 1992) er en brasiliansk basketballspiller. Hun representerte landet sitt under Sommer-OL 2012 i London, der hun endte på niendeplass med det brasilianske landslaget.
Drita full før Drøbaksundet
Drita full før Drøbaksundet er en samleplate med Trøste & Bære, utgitt i 2009.
Senegalpapegøye
Senegalpapegøyen er en afrikansk papegøye. Den er omtrent 23 cm og veier rundt 150 g. De kan leve opptil 30 år i det fri, og kan bli hele 50 år i fangenskap.
Skien gamle stasjon
Skien gamle stasjon var opprinnelig endestasjon på Vestfoldbanen, den ble åpnet 1882 da strekningen Larvik – Skien ble tatt i bruk. Da Bratsbergbanen ble åpnet overtok den nye Skien stasjon navnet, og den gamle fikk betegnelsen Skien G. Stasjonen var betjent til 1963 og har siden 1967 status som godsspor. Den har ingen trafikk, og er ikke lenger oppført i listen over havneterminaler i BaneNORs Network Statement.
Little Child
«Little Child» er en sang skrevet av Lennon/McCartney, fremført og utgitt med The Beatles. Det var først meningen at Ringo Starr skulle synge, men «I Wanna Be Your Man» ble valgt ut til ham i stedet. Sangen ble først utgitt 22. november 1963 på gruppens andre britiske album With The Beatles. I USA ble den utgitt 20. januar 1964 på albumet Meet The Beatles.
Bakgrunn
I 1980 sa John Lennon at «Little Child» muligens var en sang de opprinnelig skulle la en annen artist synge, og at kandidatens muligens var trommeslager Ringo Starr.
I 1997 beskrev Paul McCartney «Little Child» som en «sang som skulle fylle vårt neste album». Han innrømmet at de stjal strofen «I'm so sad and lonely» i fra «Whistle My Love» som ble utgitt av den britiske artisten og skuepilleren Elton Hayes (og også inkludert i Walt Disney filmen Robin Hood). Samme strofe forekommer også i Act Naturally som The Beatles lagde en coverversjon av til albumet Help!.
Innspilling
De spilte inn to tagninger 11. september 1963; tagning 3 – 18 ble spilt inn dagen etter, mens tagning 19 – 21 ble festet til teip 3. oktober. Produsent George Martin valgte å klippe sammen deler fra tagning 15 og 18. Man hører tydelig disse koblingspunktene før og etter instrumentalpartiet dersom man spiller stereo-versjonen.
The Beatles benyttet ikke firesporsopptager før 17. oktober 1963. Med andre ord ble «Little Child» innspilt på tosporsopptager. Det som var vanlig for produsent George Martin per 1963, var å spille inn instrumentene på første spor og vokal på spor to. Dersom det var behov for mer pålegg, ble opptaket spilt inn til en ny innspillingsteip via en overføringkabel samtidig som det nye pålegg av instrumenter og/eller vokal pågikk. Ulempen med dette kontra senere innspillings-metoder med flere spor på teipen, var at lyden ble en smule forringet i sin kvalitet. Den ferdige utgaven av «Little Child» skal vissnok ha gjennomgått tre slike pålegg.
På første opptak av «Little Child» er det derfor trolig at Lennons munnspill, McCartneys bassgitar og Ringo Starrs trommer ble innspilt. Hvorvidt George Harrison bidro med gitar, er usikkert siden gitar ikke høres (grunnet for mye pålegg som eventuelt «druknet» gitaren). Deretter spilte McCartney inn piano samtidig som Lennon la på vokal (noe han gjorde minst en gang til). På albumomslaget til With The Beatles står det at Lennon og McCartney synger. Dette stemmer forsåvidt, men det er mest Lennons stemme som høres uansett. McCartneys stemme høres i avslutningspartiet hvor han synger et av «oh yea-ea-eah»-innslagene (der hvor vokalen går høyest i toneleie). For både Lennon og McCartney var det vanlig praksis å starte et instrumentalparti på en rockesang med et hyl eller vræl à la Little Richard. I dette tilfelle vræler først Lennon «woooooow» hvorpå McCartney gir fra seg et lavere «yeah» rett i etterkant. På stereo-versjonen høres Lennon stemme synge «so come on, come on, come on» to ganger i samme høyttaler som grunnkompet. Felles for disse gangene er at munnspillet ikke høres. Derfor er det trolig at Lennon sang disse strofene som en slags «guide»-vokal mens grunnkompet ble innspilt.
«Little Child» ble aldri spilt av The Beatles offentlig i konsertsammenheng.
Goitom Kifle
Goitom Kifle (født 3. desember 1993) er en eritreisk friidrettsutøver som konkurrerer i langdistanseløp.
Han representerte Eritrea under Sommer-OL 2016 i Rio de Janeiro, der han ble nummer 24 på 10 000 meter.
Gjermund Tjønn
Gjermund Tjønn (født 1902, død 1992) var en felemaker fra Telemark. Han var sønn av Hans Johnsen Tjønn og broren til m.a. John H. Tjønn og Margit Buen, og dermed onkelen til Agnes Buen Garnås, Hauk Buen og Knut Buen m.fl.
Bellator MMA
Bellator er en av verdens største arrangører av MMA-stevner. Organisasjonen ble grunnlagt september 2008 av Bjorn Rebney under navnet Bellator Fighting Championships. Det første stevnet ble holdt 3. april 2009. 18. juni 2014 tok Scott Coker over som president for Bellator.
Rotfylt ungdom
Rotfylt ungdom er et musikkalbum med Trøste & Bære, utgitt i 1995.
Toppunkt
Vinkelens toppunkt er punktet der vinkelbeina møtes. I matematisk notasjon kan en vinkel betegnes for eksempel som \angle ABC. Det betyr at B er toppunkt og at det ene og det andre vinkelbeinet går gjennom henholdsvis punktene A og C. Toppunktet er i denne notasjonen alltid midterste bokstav. Denne notasjonen kan brukes for å unngå misforståelser. Ellers kan man skrive \angle B. Man kan også bruke en liten bokstav, for eksempel \angle u.
Olavsleden
Olavsleden er en ca. 30 km. lang vandringsled som går fra den norsk/svenske riksgrensen ved Vammen i søndre Enningdalen til Tistedalen ved Halden via Aspedammen. Dette er en fortsettelse av Bohusleden i Sverige. Begge er deler av Nordsjøløypa.
Olavsleden bør ikke forveksles med St. Olavsleden, som er et annet navn for Pilegrimsleden mot Trondheim.
Almby IK
Almby IK (stiftet 23. september 1923) er en svensk idrettsforening som først og fremst driver med idrettene orientering, langrenn og sykkel og løping. Klubben har sitt utspring i Örebro. Klubben har rundt 500 medlemmer og har et klubbhus de kaller Ljungstugan.
Meritter
Tiomila, herrer (1) : Jukola, herrer (3) : Venla (Jukola) (1) : Smålandskavlen, herrer (1) :
Eksterne lenker
Offisielt nettsted
Josephson-effekt
Josephson-effekt er en fysisk effekt som beskriver en tunnelstrøm mellom to superledere, atskilt med en svært tynn isolerende barriere. Fysikeren Brian D. Josephson spådde denne effekten i teorien i 1962, og senere ble den bekreftet i en rekke eksperimenter. I 1973 ble Josephson tildelt Nobelprisen i fysikk for denne dette.
Selv om Josephson-effekten først ble målt i superledere, ble begrepet senere generalisert: Man snakker om Josephson-effekten, hvor to makroskopiske bølgefunksjoner er svakt sammenkoblet (via en tunnelbarriere).
Blackie Lawless
Blackie Lawless (født Steven Edward Duren 4. september 1956 i Staten Island, New York) er en amerikansk musiker.
Blackie Lawless var med å starte heavy metal-bandet W.A.S.P i 1982, og har siden vært medlem og frontfigur for bandet. I dag er han den eneste gjenværende av originalbesetningen. Blackie Lawless og W.A.S.P. ble fort berømte og deres første single med navnet «Animal (Fuck Like a Beast)» vakte stor oppsikt. Blackie Lawless var kjent for å binde halvnakne modeller til torturredskap og kaste rått kjøtt på publikum. Han sier at han i dag ikke lenger vil framføre dette showet, eller spille «Animal (fuck like a beast)» på grunn av sin religiøse overbevisning.
Blackie Lawless ble født i Staten Island, New York City. Han ble oppdratt som baptist og var aktiv i kirken som ungdom. Senere i tenåra forlot han kirken og ble interessert i det okkulte, men har kommet tilbake til sin kristne tro de siste årene.
Andy Vernon
Andy Vernon (født 7. januar 1986) er en britisk friidrettsutøver som konkurrerer i langdistanseløp.
Røntgenfluorescens
Røntgenfluorescens, engelsk: X-ray fluorescence (XRF), er utslippet av karakteristiske sekundære (eller fluorescerende) røntgenstråler fra et materiale som har vært utsatt for bombardering med røntgenstråler eller gammastråler med høy energi. Fenomenet er mye brukt innen elementale– og kjemiske analyser, spesielt i undersøkelser av metaller, glass, keramikk og byggematerialer, og for forskning innen geokjemi, rettsmedisin og arkeologi.
Røntgenfluorescensanalyse
Røntgenfluorescensanalyse er en kjemisk analysemetode som brukes til nøyaktig bestemmelse av den kjemiske sammensetningen av blant annet metaller, legeringer, mineraler, bergarter, jordprøver og kunstig fremstilte materialer. Grunnstoffer i råolje kan også bestemmes direkte. Til dette kan man anvende en røntgenfluorescensspektrograf. Metoden går ut på at prøven som skal undersøkes bestråles med røntgenstråling og bestemmes ut fra den fluorenscenstrålingen som den sender ut. Fluorenscenstrålingen har bølgelengder som er karakteristiske for de grunnstoffene som prøven består av.
Lindeberg (Oslo)
Lindeberg i Oslo, er en drabantby i Groruddalen sørvest for Furuset. Beboelsen i området er en blanding av boligblokker og rekkehus. Lindeberg er delt opp i flere borettslag, blant annet Ospa, Furua, Bjørka, Asken, Heggen, Pilen (alle USBL) og Lindebergskogen, Søndre Lindeberg og Østre Lindeberg- Kløfterhagen (alle OBOS). Og Lutvannkollen borettslag.
Lindeberg ligger inntil Østmarka i kontakt med skog og mark, og gåavstand til Lutvann. I 2017 ble Lindebergparken ferdig, med turvei, treningsområde og leke- og ballplass.
Lindeberg har et eget senter, Nærsenteret på Lindeberg. Nærsenteret kjennetegnes av en isbjørnskulptur som har stått der i en årrekke. Senteret inneholder blant annet dagligvarebutikk (Kiwi), Narvesen-kiosk, apotek, frisørsalong, internasjonal matbutikk (Bazaar), Tyrkisk kjøkken (restaurant), kroppspleiesalong, helsestasjon, legesenter og tannlegekontorer. I 2011/2012 ble det etablert kafé på sentertorget. Den ble erstattet av kontorer for områdeløftet Lindeberg gjennom Groruddalssatsingen i 2013, kalt «Lindeberglokalet». Lindeberglokalet er nå i permanent drift og drives av Bydel Alna i samarbeid med Renovasjons- og gjenvinningsetaten. Lindeberglokalet er en minigjenbruksstasjon, et utlånslokalet til frivillighet, og en møteplass for lokalbefolkningen.
Det er tre skoler på Lindeberg, Skjønnhaug barneskole, Lindeberg skole, en barne- og ungdomsskole og Jeriko barneskole, samt flere barnehager. Stedets ungdomsklubb ligger på en bakketopp mot Skjønnhaug skole. På Lindeberg er det et korps som heter Lindebergskolenes Musikkorps. Det finnes også skolekor som Skjønnhaug og Lutvann pikekor, Lindeberg skolekor og Jeriko skolekor.
Besøksgården Nordre Lindeberg gård ligger nær Furuset på nordsiden av E6, er drevet av 4H, og er tilpasset barnefamilier.
Kollektivtransport til Lindeberg er busslinje 25 og 79, og T-banelinje 2, Ellingsrudåsen.
Pegasus (tegneserie)
Pegasus var en norsk tegneseriestripe som gikk daglig på sistesiden i avisa Nationen, fra september 1968 til 13. september 1969. Hovedpersonen i serien er en munter og filosofisk 5 år gammel gutt. Stripeserien var tegnet av avistegneren, bokillustratøren og musikeren Ivar Kvåle («Knipo»).
Pegasus ble utgitt på både bokmål og nynorsk.
Richard Bass
Dick Bass uttalte etter sin bestigning av Mount Everest i 1985, at det var så tilfredsstillende at han nå hadde besteget den høyeste fjelltoppen i alle de syv kontinentene, en oppgave som han beskrev som Seven Summits. Han er visstnok den første som gjennomførte dette.
De syv fjelltoppene som Dick Bass besteg i løpet av 2 år og 100 dager er: Dick Bass definerte det australske Kosciuszko (2 228 m) som det høyeste på det australske kontinent, og dermed blant de syv topper som Dick Bass besteg på «Bass-listen». Senere mente bl.a. Reinhold Messner at ettersom Ny-Guinea ligger på den australske kontinentalplate burde det være Puncak Jaya (el. Carstensz Pyramid) på 4 884 m, som ligger i den indonesiske delen av New Guinea, som derfor burde være en del av Seven Summing. Denne listen kalles «Messne-listen».
Felleserklæringen om rettferdiggjørelseslæren
Felleserklæringen om rettferdiggjørelseslæren er et viktig økumenisk dokument undertegnet av Det Lutherske Verdensforbund og Den katolske kirke i 1999.
Den teologiske uenigheten om rettferdiggjørelseslæren («frelseslæren») var blant reformasjonens største stridsspørsmål, og fra reformatorisk side selve stridens kjerne. Dette førte til sterke lærefordømmelser av den andre part fra begge sider.
I nyere tid (særlig fra siste halvdel av 1900-tallet) har det vært utarbeidet en rekke rapporter og dokumenter fra både luthersk og katolsk side, der disse uenigheter – og gjensidige fordømmelser – har vært belyst på nytt. Dette, sammen med et langvarig dialogarbeid mellom Det Lutherske Verdensforbund (på vegne av sine medlemskirker) og Det pavelige råd for fremme av kristen enhet, la grunnlaget for at det i 1999 ble mulig å signere en felles erklæring om rettferdiggjørelseslæren.
I juli 2006 signerte også Metodistenes Verdensråd (World Methodist Council) erklæringen.
I felleserklæringens punkt (40) står det:
«Den forståelsen av rettferdiggjørelseslæren som er fremlagt i denne erklæring, viser at det finnes en konsensus mellom lutheranere og katolikker når det gjelder de grunnleggende sannheter i rettferdiggjørelseslæren. I lys av denne konsensus er de gjenværende ulikheter akseptable (...). Med andre ord er de lutherske og de romersk-katolske utlegninger av rettferdiggjørelseslæren åpne i forhold til hverandre og rokker ikke ved den oppnådde konsensus når det gjelder de grunnleggende sannheter.»
I punkt (11) enes man om en bibelsk forståelse av hva rettferdiggjørelse er (bibelhenvisninger utelatt fra sitatet):
«Rettferdiggjørelse er syndsforlatelse, frihet fra syndens og dødens makt og fra lovens forbannelse. Den innebærer at man blir tatt inn i fellesskap med Gud – her og nå, men fullt ut først i det kommende gudsriket. Den forener med Kristus og med hans død og oppstandelse. Den skjer ved mottagelsen av Den hellige ånd i dåpen og innlemmelse i det ene legemet. Alt dette kommer fra Gud alene, for Kristi skyld, av nåde og gjennom tro på «evangeliet om Guds sønn».»
Apertursyntese
Apertursyntese er en type interferometri som blander signaler fra en samling av teleskoper for å produsere bilder som har samme vinkeloppløsning som et instrument på størrelse med hele samlingen. Ved hver separasjon og orientering produserer mønsteret av interferometeret data som er en komponent i Fouriertransformasjonen av den romlige fordelingen av lysstyrken på det observerte objektet. Bildet (eller «kart») av kilden blir produsert ut fra disse målingene. Astronomiske interferometre blir ofte brukt til høyoppløselig optiske, infrarøde og radioastronomiske observasjoner.
Werewere Liking
Werewere-Liking Gnepo (født 1. mai 1950) er en kamerunesisk forfatter, dramatiker og skuespiller som siden 1978 har bodd og virket i Abidjan i Elfenbenskysten. Hun etablerte teatertruppen «Ki-Yi M'bock» i 1980, og i 1985 etablerte hun også «Ki-Yi M'bock-landsbyen» (Village Ki-Yi M'bock) for kunstnerisk utdannelse for unge.
I teaterproduksjonene hennes inngår musikk og ritualer, og ofte også marionetter. Dette er i tråd med Werewere-Liking Gnepos panafrikanske, estetiske, lyriske språk og nyoppfinnelser av ritualer, og hennes bruk av avant-garde teknikker.
Som romanforfatter har hun blant annet utgitt den såkalte sangromanen Elle sera de jaspe et de corail (oversatt: «Hun kommer til å være laget av jaspis og korall»), der fortellerstemmen innehas av en misovire (en post-kjønn-skapning) som skriver en dagbok med ni temaer.
Hun fikk en Prince Claus Award i 2000 for sin enestående og suksessfulle innsats for kultur og samfunn, og Noma-prisen i 2005 for boken La mémoire amputée.
Etter invitasjon fra den internasjonale figurteaterorganisasjonen UNIMA skrev hun en prolog, i form av et prosadikt, i anledning feiringen av Verdens figurteaterdag 2018. Verdens figurteaterdag ble første gang feiret i 2003, og UNIMA inviterer hvert år en internasjonalt anerkjent person til å forfatte organisasjonens hovedbudskap for den forestående markeringen av dagen.
Skrifter
Hennes mange bøker og skuespill omfatter:
Krista Phillips
Krista Phillips (født 18. mai 1988) er en canadisk basketballspiller. Hun representerte landet sitt under Sommer-OL 2012 i London, der hun endte på åttendeplass med det canadiske landslaget.
Filadelfia Hornorkester
Filadelfia hornorkester ble stiftet i 1956 under navnet Filadefia Guttekorps. Det var noen medlemmer i menigheten som brukte å samles til torsdagsmusikken, som tok initiativet. Ønsket var å gi et tilbud til byens unge gutter. De fikk samlet inn penger til musikkinstrumenter. De debuterte 17. mai 1958, i Drammen.
Brassband var tidligere ikke uvanlige i større kristne menigheter og kanskje særlig innen Frelsesarmeen. Utover mot slutten av 1900-tallet ble mange av disse brassbandene nedlagt. Filadelfia Hornorkester har deltatt på mange arrangement og reist både i Norge og til utlandet. I 2006 var de i Ukraina.
Høsten 2006 hadde Filadelfia Hornorkester 30 medlemmer og var da et av de siste brassbandene som fortsatt eksisterte i den norske Pinsebevegelsen. Orkesteret eksisterer fortsatt per 2021.
Tachinusini
Tachinusini er en gruppe (stamme) av biller som hører til familien kortvinger (Staphylinidae). De er små til middelsstore, som oftest glatte og blanke biller som kan kjennes på et stort og bredt brystskjold (pronotum) og et forholdsvis lite, rundt hode.
Utseende
Små til middelsstore (2 – 12 mm), vanligvis glatte og blanke biller. Kroppen er lett flattrykt. Mange arter er ganske fargerike i rødt, gult og svart, andre er rødgule, brune eller svarte. Hodet er temmelig lite og avrundet, antennene er lange og oftest tykkere mot spissen. Palpene er ofte forholdsvis lange, den store slekten Mycetoporus kjennes på at palpenes ytterste ledd er kort og nålefint. Brystskjoldet (pronotum) er stort og hvelvet, vanligvis blankt, ofte med punktgroper der det kan sitte en børste. Dekkvingene er av varierende lengde, parallellsidige, glatte eller fint punkterte og hårete, gjerne glinsende. Dekkvingene har ofte enkeltstående lange børster enten på sidene eller oppe på ryggen. Bakkroppen er vanligvis langstrakt, tett punktert og fint hårete. I alle fall de bakerste bakkroppsleddene har lange, utstående børster ved bakhjørnene. Beina er forholdsvis korte og som oftest gul- eller rødaktige på farge. Deenn gruppen kan kjennes på at de bakerste bakkroppsplatene har fingeraktige utvekster og lange børstehår.
Levevis
Mange av artene er skogsinsekter som er knyttet til sopp, både hattsopper og poresopper (kjuker). Både de voksne billene og larvene kryper rundt på og inne i soppen, der de trolig spiser andre insekter, særlig larver av soppmygg og andre tovinger. Siden byttedyrene (og soppen) er mest aktive om høsten er de fleste artene i denne gruppen høstaktive. Mange av artene i den artsrike slekten Tachinus er ofte å finne ved gjødsel, spesielt ferske kuruker. De spiser trolig ikke gjødselen, men lever av andre insekter de finner der. Disse artene er tallrike der det beiter husdyr i sommerhalvåret. Dråpekortvingene flyr godt og treffes ofte flyvende.
Systematisk oversikt / norske arter
Gruppen er nylige blitt omdefinert ved at noen slekter er flyttet fra Tachyporini til Vatesini, en annen gruppe slekter er slått sammen med slektene før plassert i Megarthropsini til en ny stamme, Tachinusini.
Flekkefjord tingrett
Flekkefjord tingrett var en tingrett i Vest-Agder. Den ble opprettet som Flekkefjord sorenskriveri etter kongelig resolusjon 25. september 1809, da Lister sorenskriveri ble delt i Lyngdal og Flekkefjord sorenskriverier. Sorenskriveriet hadde navn etter Flekkefjord og bestod opprinnelig av kun Feda tinglag. Ved kongelig resolusjon 19. desember 1837 ble 51 gårder i Bakke prestegjeld på vestsida av elva Sira overført fra Stavanger amt til Lister og Mandal amt. Jurisdiksjonsmessig ble de overført fra Jæren og Dalane sorenskriveri til Flekkefjord sorenskriveri. Ved kongelig resolusjon 1. mars 1839 ble distriktet delt i tre tinglag: Flekkefjord, Bakke og Feda (senere Kvinesdal). Ved senere fradelinger kom Sirdalen tinglag og Fjotland tinglag i tillegg. Fra 1. januar 1992 ble navnet endret fra Flekkefjord sorenskriveri til Flekkefjord tingrett, som senere er slått sammen med Lyngdal tingrett til Lister tingrett.
Pyramidetall
Pyramidetall er i aritmetikken bestemte følger av figurtall som er forbundet med formen til en pyramide hvor grunnflaten er en regulær mangekant og sideflatene er trekanter. De utgjør en spesiell klasse av figurtall i den større gruppen av polyedertall basert på mer generelle polyeder i tre dimensjoner. De mest kjente pyramidetallene er tetraedertallene
Flekkefjord tingrett
Arkiv
Arkivet etter Flekkefjord sorenskriveri er avlevert til Statsarkivet i Kristiansand. Arkivet har et omfang på 153 hyllemeter.
Pyramidetall
hvor grunnflaten er en likesidet trekant og de kvadratiske pyramidetallene
hvor grunnflaten er et kvadrat.
Et pyramidetall kan illustreres ved å arrangere et slikt antall baller eller kuler i en pyramideformet stabel. Antall kuler til en sidekant i grunnflaten angir da samtidig også antall lag opp til toppen av pyramiden hvor der ligger en kule. Det n-te laget er derfor også en polygon med samme form som grunnflaten og inneholder et antall kuler som er gitt ved det tilsvarende n-te polygontallet.
Generell formel
Hvis Ps(k) er det k-te polygontallet for en regulær mangekant med s sider, så er det n-te pyramidetallet Ms(n)   definert ved
med Ms(1) = 1 som tilsvarer kulen på toppen av pyramiden. Dette gir den generell formelen
som var kjent allerede for Arkimedes som brukte den til beregning av tredimensjonale volum.
Formelen kan bevises ved matematiskinduksjon. Alternativt følger den direkte fra den generelle formelen
for det k-te polygontallet  Fra definisjonen av pyramidetallene har man da
Mens den siste summen her er n(n + 1)/2, kan den første summen av kvadratene finnes fra egenskaper ved trekanttallene. Det gir
I det spesielle tilfellet med en femkantet pyramide, faller det siste leddet bort slik at formelen gir
som er de pentagonale pyramidetallene.
Trigonale pyramidetall
En triangulær pyramide ser ut som tetraeder. Derfor er de triangulære pyramidetallene de samme som tetraedertallene Tn  og gitt ved
De første tallene i denne klassen er dermed 1, 4, 10, 20, 35, 56, 84, 120, 165, 220, 286, 364, 455, 560, 680, 816, 969, 1140, 1330, ...
Kvadratiske pyramidetall
For s = 4 finner man de kvadratiske pyramidetallene gitt ved
som representerer summen av de n første  kvadrattallene. Hvert av disse kan skrives som summen av to påfølgende tetraedertall da
Dette algebariske resultatet kan også forklares geometrisk ved å dele pyramiden i to. På tilsvarende måte kan et oktaeder deles i to pyramider med kvadratiske grunnflater som adskiller seg ved at den ene har en kule mindre i sidekanten. Dette kommer til uttrykk i det n-te oktaedertallet som kan skrives som
De første, kvadratiske pyramidetallene er 1, 5, 14, 30, 55, 91, 140, 204, 285, 385, 506, 650, 819, 1015, 1240, 1496, ...
Gillian
Gillian er et engelsk kvinnenavn, dannet som en feminin form av Julian.
Etymologi
Gillian er en feminin form av Julian, en kortform av det romerske mannsnavnet Julianus, som igjen er avledet av Julius. Navnet har opprinnelse i det latinske ordet iovilius, «dedikert til guden Jove».
Utbredelse
Gillian ble tatt i bruk på 1200-tallet i England. Det ble også skrevet Jillian. Først fra 1600-tallet ble de to skrivemåtene sett på som to forskjellige navn. Gillian var et populært kvinnenavn i England fra 1940-årene til 1960-årene.
Gillian er i dag et relativt lite utbredt navn. I USA er formen Jillian mest utbredt.
Kjente personer med navnet
Personene i listen er ordnet kronologisk etter fødselsår.
HarmonyOS
HarmonyOS (kinesisk: 鸿蒙; pinyin: Hóngméng) er et operativsystem som utvikles av det kinesiske tele- og mobilselskapet Huawei.
Ifølge Huawei er HarmonyOS basert på Linux, og vil være et universelt operativsystem, et operativsystem også konkurrenter kan benytte. De hevder HarmonyOS vil støtte alle Android-apper.
Karolina Ramqvist
Karolina Ramqvist (født 8. november 1976) er en svensk journalist og forfatter.
Ramqvist har vært sjefredaktør for tidsskriftet Arena og kritiker i Dagens Nyheter. Hun ble allment kjent etter at hun publiserte et privat brev fra Ulf Lundell i antologien Fittstim. Hun har også medvirket i tidsskriftet Bang. Ramqvist er gift med journalisten Fredrik Virtanen.
Absolute Music 66
Absolute Music 66 er det 66. samlealbumet i den norske Absolute Music-serien og ble utgitt digital oktober 2016. Charlie Puth feat. Selena Gomez – «We Don't Talk Anymore» var også på Absolute Music 65.
Sverre Sandvik
Sverre Sandvik (født 1918, død 1993) fra Bremanger var en norsk felemaker og forfatter.
Sandvik flyttet til Tinn på 1950-tallet. I tillegg til å ha laget rundt 400 feler skrev han også boken Vi byggjer hardingfeler. Han var i mange år også leder for det årlige felemakerkurset ved Raulandsakademiet.
Sandvik begynte som samvirkebestyrer på Kjelkenes. På slutten av 1940-årene arbeidet han som samvirkebestyrer i Strandebarm og bode deretter i Ålvik i Hardanger. I 1956 flyttet han med familien til industristedet Rjukan. Samvirkelaget kooperasjoen hadde tolv avdelinger med bl.a. eget bakeri, pølsemakeri og kafé.
Han var også sentral i utarbeidelse av Gaustablikkområdet og Gaustablikk Høyfjellshotell. Ca 1970 overtok han jobben som administrende direktør i Østfold Samvirkelag. I de følgende år ble blant annet OBS varehuset Slitu bygget under hans ledelse. I de senere år bodde han og familien på Miland i Tinn i Telemark.
Sandvik-feler finnes i mange land bl. a. USA, Japan og England. Flere kjente felemusikere har brukt hans feler.
Aeronautbreen
Aeronautbreen er en slak isbre i Antarktis som strekker seg 46 km og som flyter i nordøstlig retning fra Gair Mesa til den øvre delen av Aviatorbreen, i nærheten av Navigator Nunatak på Borchgrevinkkysten, som er kalt opp etter den engelsk-norske oppdageren Carsten Borchgrevink (1864−1934), helt vest i Victoria Land. Breen ble navngitt av Northern Party fra New Zealand under New Zealand Geological Survey Antarctic Expedition i 1962−63, til minne om flystøtten de fikk av den amerikanske marinens skvadron VX-6 og i forbindelse med den nærliggende Aviatorbreen.
Sverre Sandvik
Sandvik gjorde også en innsats i motstandsbevegelsen under krigen.
Aeronautbreen
Referanser
Denne artikkelen inneholder stoff fra United States Geological Survey-artikkelen «Aeronaut Glacier» som er i offentlig eie (innhold fra Geographic Names Information System).
Armando José María Rossi
Armando José María Rossi, O.P. (født 14. april 1945 i Buenos Aires i Argentina) er en argentinsk katolsk ordensgeistlig og emeritert biskop av Concepción.
Dominikaner, prest
Armando José María Rossi trådte inn i dominikanerordenen og ble presteviet den 20. desember 1970.
Biskop
Den 14. november 2000 utnevnte pave Johannes Paul II til koadjutorbiskop av Concepción i Argentina. Erkebiskopen av Salta, Mario Antonio Cargnello, bispeviet ham den 22. desember samme år; medkonsekrerende var biskopen av Concepción, Bernhard Heinrich Witte OMI, og biskopen av Orán, Jorge Rubén Lugones S.J..
Den 28. juli 2001 ble Armando José María Rossi etterfølger etter Bernhard Heinrich Witte OMI, som fratrådte av aldersgrunner.
Kort før sin 75-årsdag innvilget pave Frans biskop Rossis søknad om fratreden den 19. mars 2020.
Episkopalgenealogi
Hans episkopalgenealogi er:
Ross Millington
Ross Millington (født 19. september 1989) er en britisk friidrettsutøver som konkurrerer i langdistanseløp.
Han representerte Storbritannia under Sommer-OL 2016 i Rio de Janeiro, der han ble nummer 31 på 10 000 meter.
Carabobo
Carabobo er en av Venezuelas 23 delstater. Carabobo ligger om lag to timers kjøring vestover fra landets hovedstad, Caracas. Delstaten dekker et areal på 4650 km².Ved folketellingen i 2011 hadde delstaten 2,245,744 innbyggere.
Hovedstaden er Valencia, som også er sentrum for landets industrielle virksomhet.
IBRA media
IBRA media, tidligere IBRA radio, er en kristen media organisasjon. IBRA media er blant de største TV- og radiostasjoner i verden og eies av pinsemenighetene i Norden.
IBRA er nøytral politisk og retter ikke kritikk mot andre religioner eller trossamfunn. Formålet er å forkynne evangeliet til unådde folkegrupper. Programmene har stor bredde, med fokus på samfunnsliv, familie og ungdom. Informasjonsprogrammer om aids, utdanning, barn, helse, familie, forsoning og tilgivelse er tema som stadig tas opp.
Navnet er forkortelse fra International Broadcast Association.
IBRA sender radio og TV til 110 land, på 86 forskjellige språk. De har ca. 700 sendetimer hver uke og leier sendetid på ca. 200 radiostasjoner. Sendingene går over satellitt (TV), FM, kortbølge, langbølge, DAB og nettradio Det er beregnet at 100 millioner tv- og radioseere følger sendingene regelmessig.
Hver dag mottar IBRA flere tusen responser på sine programmer. Hvert år tilkjennegir mer enn 250 000 mennesker at de har tatt imot frelsen, som et direkte resultat av lytting på programmene. Alle som henvender seg personlig gjennom brev eller telefon får et personlig svar. IBRA har mer enn 500 medarbeidere og samarbeidsparter.
Historie
IBRA ble startet av Lewi Pethrus i Sverige i 1955. Omtrent samtidig startet også samarbeidet med pinsebevegelsen i Norge. I begynnelsen var IBRA en radiokanal for folk i Skandinavia, men etterhvert har den utviklet seg til et media arbeid rettet mot de unådde (ikke evangeliserte) folk i verden.
IBRA har kontor i hvert av de nordiske land, det norske arbeidet kalles IBRA media Norge, har hovedkontor i Mosjøen, og ledes av Jan Nestvold.
Aksjon Ibrahim
IBRA media er sentrale i Aksjon Ibrahim, som er et nettverk som samler skandinavisk pinsemisjons arbeid i «araberverdenen», Nord-Afrika og Midtøsten. Hovedbasen er på Kypros. IBRA startet med sendinger i Midtøsten i 1995 og når mesteparten av det muslimske kjerneområdet.
I år 2005 mottok IBRA gjennomsnittlig 6 000 henvendelser i måneden fra Midtøsten og nordlige Afrika. Responsen fra lytterne har i 2006 økt betydelig, til omtrent 33 000 henvendelser i måneden. Det vil si at det er svært mange som lytter til sendingen, da hver lytter som tar kontakt representerer mange (tusen) som ikke gir respons.
IBRAs satsing på internettradio i Nord-Afrika og Tyrkia er pionerarbeid, foruten at tidligere programmer kan lyttes til, sender de live radio over nettet. De aller fleste sendingene er på arabisk, men en og annen er på fransk eller engelsk. Ungdomskanalen Radio Al Shabad skal også være et treffsted med et debattforum direkte i nettradioen.
«I hele verden»
De fleste av IBRAs radiosendinger kan høres i Midtøsten og Nord-Afrika.
I Latin-Amerika IBRAs arbeid i Thailand kalles The Way of Life.
I Øst-Afrika heter arbeidet Harbari Maalum Media.
I Europa er de særlig i det tidligere Øst-Europa at IBRAs sendinger kan høres. Radiokanalen Raadio7 ble startet i Estland av IBRA i 1993. I dag dekker den nesten hele landet og sender nesten hele døgnet. Den russiske kanalen Russian Christian Radio sender også over internett.
Teresa Gabriele
Teresa Gabriele (født 23. november 1979) er en canadisk basketballspiller. Hun representerte landet sitt under Sommer-OL 2012 i London, der hun endte på åttendeplass med det canadiske landslaget.
Ytre Namdal regionråd
Ytre Namdal regionråd – Kystgruppen var et interkommunalt regionråd i Nord-Trøndelag som omfattet de tre kommunene Nærøy, Vikna og Leka.
Etter kommunereformen i 2020 var antallet kommuner i Namdalen redusert fra 13 til 10. De tre interkommunale samarbeidene Ytre Namdal regionråd, Midtre Namdal samkommune og Indre Namdal regionråd ble slått sammen til Namdal regionråd.
Inn-Trøndelagssamarbeidet
Inn-Trøndelagssamarbeidet er et interkommunalt samarbeid i Nord-Trøndelag mellom de fire kommunene Inderøy, Verran, Snåsa og Steinkjer. Det er en videreføring fra 2012 av et samarbeid som ble etablert i 2003 mellom Inderøy, Verran og Steinkjer.
Agalinabreen
Agalinabreen (bulgarsk: ледник Агалина, Lednik Agalina) er en 4,8 km lang og 2,9 km bred isbre på Pefaur (Ventimiglia)-halvøya på Den antarktiske halvøya. Den ligger øst for Poduenebreen og vest for Krapetsbreen. Breen strekker seg nordover og inn i både Grahampassasjen og den vestlige armen av Salvesen Cove.
Isbreen er kalt opp etter Agalinaneset ved Svartehavet i Bulgaria.
Mods
Mods var en norsk rock-/popgruppe fra Stavanger med opphav på Rennesøy i midten av 1970-årene. Bandet ga ut tre album i perioden 1981 til 1984, hvor debutalbumet Revansj som inneholdt låten «Tore Tang» solgte aller best. Bandets tekster på de to første albumene var på Stavanger-dialekt og sammen med blant andre Stavangerensemblet og Asfalt utgjorde de en stavangerbølge i norsk rock på begynnelsen av 80-tallet. Bandet er også kjent for å være det første bandet til Morten Abel.
Historie
Bandet ble startet under navnet Catrix på Rennesøy i 1974/75 av blant andre Helge Hummervoll og Kurt Ø. Olsen som da gikk i syvende klasse. Hummervoll spilte trommer i starten, mens Olsen spilte gitar. Øvrige medlemmer var Jarle Sørbø på gitar og Harald Brimsø på bass og sang. Etter noen år fikk bandet med seg Leif Nilsen på trommer, og Hummervoll gikk over til å spille keyboard. Da medlemmene flyttet til Stavanger i forbindelse med videregående skole, ble også bandets base flyttet til byen, og etter hvert forsvant Sørbø og Brimsø og ble erstattet av Torkild Viig på bass og Runar Bjaalid på gitar.
Med promp og prakt
Med promp og prakt er et musikkalbum med Trøste & Bære, utgitt i 2001.
Mods
Gjenforeninger og samleplater
Bandet ble gjenforent for tre konserter i 1990 for å hjelpe The September When-medlemmene økonomisk i startfasen. Bandet bestod av besetningen fra Revansj samt Stene Osmundsen på trommer, siden Leif Nilsen ikke hadde spilt trommer på mange år.
Aschbergschanze
Große Aschbergschanze (norsk: Store Aschbergbakken) var en hoppbakke i Klingenthal i Tyskland. Bakken ble bygd i 1958 og revet i 1990/91. Den var arena for ett verdenscuprenn i hopp i 1986.
Mods
Gjenforeninger og samleplater
I 1992 ble bandets to første album gitt ut som en dobbel-CD under navnet Originaler. Sommeren 2006 ble det gitt ut en dobbel samleplate med 22 av bandets sanger med tittelen Gje meg litt merr - de beste. Etter fire uker hadde samleplaten solgt 20 000 eksemplarer og bandet hadde totalt solgt rundt 120 000 eksemplarer av alle sine utgivelser.
Aschbergschanze
Forgjengeren til Aschbergschanze, Curt A. Seydel-Schanze (Curt A. Seydel-bakken), ble bygd i 1924, og var blant annet arena for det tyske mesterskapet i 1929. Byggingen av Aschbergschanze startet i mai 1958, og det offisielle åpningsrennet 1. februar 1959 ble sett av ca. 70 000 tilskuere. Helmut Recknagel vant åpningsrennet og satte bakkerekord med 89,5 meter i bakken som da hadde K-punkt 82,5 meter.
Mods
Gjenforeninger og samleplater
I desember 2011 annonserte bandet at de skulle gjenforenes for en konsert og spille på Viking stadion den 9. juni 2012. Som en oppkjøring før stadionkonserten spilte bandet 13. april 2012 på Hatlestrand i Kvinnherad og var med på å teste ut det nye konserthuset i Stavanger torsdag 31. mai. Selve stadionkonserten ble utsolgt, og nesten 25000 publikummere overvar gjenforeningen. Tre uker etter konserten ga bandet ut konsertalbumet ''Live Viking stadion 9. juni 2012''. I forbindelse med promoteringen av albumet opptrådte de på VG-lista-showet på Rådhusplassen i Oslo fredag 29. juni, hadde en minikonsert i Vågen i Stavanger lørdag 30. juni og fremførte to sanger foran Tippeligaoppgjøret mellom Viking og Rosenborg samme dag. Det ble også utgitt en DVD fra Mods-konserten på stadion med tittelen ''Mods - Live På Viking Stadion 9. juni 2012.''
Aschbergschanze
I løpet av bakkens levetid ble DDR-mesterskapet i skihopping arrangert 14 ganger i Aschbergschanze. Fra 1984 hadde bakken K-punkt 102 meter; den siste bakkerekorden var 107,5 meter, satt av Jens Weißflog (DDR) i 1985. Etter verdenscuprennet i 1986, som trakk 32 000 tilsukere, forfalt bakken, og det siste rennet ble holdt 11. februar 1989. Hoppet og det meste av ovarennet ble revet 26. september 1990, og selve tårnet ble sprengt og heisen i bakken revet 7. november 1991.
Mods
Gjenforeninger og samleplater
Bandet ble gjenforent igjen i juni 2017, da med to konserter på Viking Stadion med en rekke gjesteartister som opptrådte i tillegg til bandet selv.
Aschbergschanze
En interesseforening med formål å få Aschbergschanze bygd opp igjen ble stiftet i desember 1991. Initiativet mislyktes, men i stedet ble det bygd en helt ny storbakke i Schwarzberg i Klingenthal fra 2003 til 2005. Nye Vogtland Arena ble tatt i bruk i desember 2005.
I 1970 ble det bygd en K35-bakke i nærheten av Aschbergschanze. Denne lille bakken ble i 2001 erstattet av tre bakker med størrelse K40, K25 og K12, som fremdeles er i bruk. De små Aschbergschanzen har plastmatter til helårsbruk.
Mods
Gjenforeninger og samleplater
2012- og 2017-utgaven av bandet bestod av medlemmene fra de to første platene samt Stene Osmundsen på trommer.
Etter Mods
I 1987 startet de tre tidligere Mods-medlemmene Morten Abel, Helge Hummervold og Tor Øyvind Syvertsen bandet The September When. Torkild Viig ble senere også medlem av bandet. Morten Abel startet senere en suksessrik solokarriere. Trommeslager Leif Nilsen gikk over til gitar og sang og startet i bandet Leif & Kompisane i 1984 med blant andre Viig som bassist i starten, og flere Mods-medlemmer innom som Kompis-medlemmer.
Under åpningsshowet for kulturhovedstaden 2008 i Stavanger, fremførte Morten Abel «Tore Tang», som regnes for den største Mods-klassikeren, for første gang siden bandets gjenforening i 1990.
I september 2012 ble en ny musikal basert på musikken til Mods satt opp som en av de første forestillingene i det nye konserthuset i Stavanger. Musikalen Revansj!, med Dag Schreiner i en av hovedrollene, var laget og produsert av Pål Mangor Kvammen og Jon Arne Sægrov.
Union Brygge
Union Brygge er markedsnavnet på et bolig- og næringsområde i bydelen Grønland på Strømsø i Drammen. Navnet ble lansert i november 1999, av Union Eiendomsutvikling da de publiserte sine planer for et byggeprosjektet på inntil 600 leiligheter på det gamle industriområdet på Grønland. Union Brygge endte med og bli det største boligprosjektet i Drammen sentrum noensinne.
Historie
I tidligere år var området bedre kjent som Grønland og besto i hovedsak av papirindustri og arbeiderboliger. A/S Forenede Papirfabrikker ble startet i 1907. Foranledningen var at disponent Haakon Kierulf og ingeniør Emil Ryberg i 1905 startet firmaet Gaaseved med én papirmaskin i Tollbodgaten. Papirproduksjonen ga et gunstig økonomisk resultat. De kjøpte da et område på 28,000 m² på Grønland og startet opp med to papirmaskiner. 31. juli 1912 ble fabrikken herjet av en brann, som la mesteparten av bygningene i aske. Bare fyrhuset og en lagerbygning var noenlunde uskadd. I begynnelsen av 1913 (under gjenoppbyggingen) overtok Union Paper Co Ltd AS samtlige aksjer i selskapet, som da ble et datterselskap. I 1915 ble maskin nummer tre installert og den produserte "Greaseproof". Maskin nummer fire ble startet våren 1917. Produksjonene gikk fra 4,793,309 kg i 1916 til 10,876,000 i 1964. Drammen Paper Mills ble kjøpt i 1969 og disse produserte hovedsakelig mykpapir (husholdningspapir). Drammen Paper Mills ble startet i 1905 og omdannet i 1927, da det ble overtatt av Bergens Privatbank. I 1969 ble det overtatt av Union.
9. desember 1971 raste en stor del av en tomt tilhørende papirfabrikken ut i Drammenselva, og flere maskiner og mennesker fulgte med, heldigvis uten dødsfall. Det ble etter dette satt i gang arbeid med spunting, og ny konverteringshall så dagens lys. «Pollenkvartalet» med 144 leiligheter og næringslokaler ligger der nå.
Hedevig Lund
Hedevig Lund (Hedevig Thorine Christine Erichsen Lund) (født 11. juni 1824 i Kristiansand, død 16. mars 1888 i Christiania ) var en norsk maler. Hun var datter av eieren til Semb gård i Borre i Vestfold; statsråd og marineminister Ole Wilhelm Erichsen og Abel Marie f. Isaachsen.
Union Brygge
Historie
I 1975 var det sju papirmaskiner som gikk, av disse var to automatiske maskiner for toalett- og håndkleruller som produserte over 100,000 ruller pr. døgn (to skift). Fabrikkområdet utgjorde ca. 40 mål, det var 450 ansatte og en omsetning på ca. 150 millioner kroner. Høsten 1976 ble sju bolighus revet da det skulle bygges ny returpapirfabrikk på tomten. Imidlertid startet nedgangstidene allerede i 1978, og arbeidet ble lagt på is. I 1979 var Union på randen av konkurs.
Hedevig Lund
Hun var i perioden 1844–1856 elev av Johan Gustav Køhler i Stockholm, og av Adolph Tidemand og Carl Sohn i Düsseldorf i 1846–1847. Som Aasta Hansteen og Christiane Schreiber var hun blant de første kvinnelige studenter ved kunstakademiet i Düsseldorf.
Union Brygge
Historie
I løpet av sommeren 1981 ble det fylt opp med litt over 32,000 m³ stein i elva som en kontrafylling utenfor det som er Pollenkvartalet i dag. Pris ca 1,2 millioner.
Hedevig Lund
Lund er særlig kjent for sine portretter og har utført flere bestillingsverk til Eidsvollbygningens galleri over medlemmer av Riksforsamlingen. Hun malte også landskaper, som for eksempel «Landskapsstudie Borrevannet» som tilhører Nasjonalgalleriet.
Hun giftet seg med offiseren, forfatteren og maleren Bernt Lund i 1847. Sammen malte de altertavlen «Jesus i Getsemane» som i dag er i Stokken kirke.
Union Brygge
Historie
1. september 1986 ble all produksjon overtatt av Union Mykpapir AS som var eid av svenske Mo och Domsjö. Union trakk seg ut av dette høsten 1987, og Holmen Hygiene AS ble dannet. Disse overtok maskiner og alle ansatte, mens Union beholdt bygningsmassen. 7. mars 1988 begynte det å brenne i Holmen Hygienes råvarelager (på plassen foran Papirbredden). Ca. 300 tonn papir og 2,670 m² ble skadet. 26. oktober 1988 besluttet styre å legge ned produksjonen, og 1. februar 1989 mistet 136 arbeidere jobben. 8. desember 1988 kl. 12:03 begynte det å brenne i Hall 2 på Arbo. Bygningsmassen var på 10,000 m² og i løpet av tre døgn var alt nedbrent. Etterslukking pågikk i ca. 14 dager. Her var lageret for dopapir og tørkepapir.
Jenisejkirgiserne
Jenisejkirgiserne (kinesisk: 黠戛斯, pinyin: xiájiásī) var et gammelt folk som var bosatt ved Jenisej-elvedalen og Minusinsksenkningen i de sentrale delene av det nordlige Asia. Kinesiske historikere omtaler dem første gangen i året 201 f.Kr. som boende langt oppe i det fjerne nord, nord for den etniske gruppen Dīnglíng. Der var de bosatt frem til 800-tallet e.Kr. Fra det første til det tredje århundre e.Kr. var de en del av Tasjtykkulturen. Denne kulturhorisonten er noen ganger også blitt betegnet som ekvivalent med Jenisejkirgiserne.
Fra 500-tallet og fremover, var de underlagt forskjellige folkeslag, deriblant göktyrkerne, xueyantuo, kineserne og uighurene.
Letícia Melo
Letícia Oro Melo (født 5. oktober 1997) er en brasiliansk friidrettsutøver som konkurrerer i lengdehopp. Hun ble søramerikansk mester i lengdehopp i 2021.
Jenisejkirgiserne
Opprinnelse
Jenisei kirgiserne oppstod som en del av Tasjtykkulturen.
Letícia Melo
Idrettskarriere
Melo kom på andreplass i lengdehopp under det brasilianske U18-mesterskapet i 2013, med 5,46 meter. Under det brasilianske juniormesterskapet i 2014 fikk hun bronse i lengdehopp og gull på 4 x 400 meter stafett, og i det brasilianske U23-mesterskapet kom hun på sjetteplass i lengdehopp og fikk sølv på 4 x 100 meter stafett. Hun vant lengdehopp i det brasilianske ungdomsmesterskapet (U18), med en lengde på 6,00 meter. Dette var personlig rekord, men hun forbedret denne to måneder senere, da hun vant lengdehopp under Søramerikansk U18-mesterskap i friidrett 2014, der hun hoppet 6,14 meter.
Jenisejkirgiserne
Opprinnelse
Under sin utgraving av gravstedet Oglahty sør for Minusinsk, oppdaget arkeologen Leonid Kyzlasov flere mumier med rikt dekorerte dødsmasker laget av gips. Det ble også oppdaget intakte pels-hatter, silkeklær og fottøy, som nå er oppbevart i Eremitasjen i St. Petersburg.
Letícia Melo
Idrettskarriere
Hun kom på tiendeplass i det brasilianske mesterskapet i friidrett, og deltok i Søramerikansk juniormesterskap i friidrett 2015, der hun vant lengdehopp. Hun kom på andreplass i lengdehopp under det brasilianske juniormesterskapet i 2015. I august 2015 deltok hun i Panamerikansk U20-mesterskap i friidrett, som ble arrangert i Canada, og kom der på tredjeplass. I 2016 vant hun lengdehopp under det brasilianske U20-mesterskapet i friidrett, og hun kom på sjetteplass i det nasjonale mesterskapet. Hun vant lengdehopp under Brasiliansk U23-mesterskap i friidrett 2017.